తాడపట్ల రత్నాబాయి

తాడపట్ల రత్నాబాయి, భారత జాతీయ కాంగ్రెస్ పార్టీకి చెందిన పార్లమెంటు సభ్యురాలు. ఆమె ఆంధ్రప్రదేశ్ నుండి రాజ్యసభ్యకు ఎన్నికయ్యింది. ఆమె సభలో క్రియాశీలక సభ్యురాలు. ఆమె వరకట్న మరణాల  నుండి శాస్త్ర సాంకేతిక రంగాల వరకు అన్ని అంశాలపై కూడా సభలో తన అభిప్రాయాలను వెల్లడిస్తారు.

జీవిత విశేషాలు 
ఆమె 2005 నుండి 20076 వరకు గిరిజన కో-ఆపరేటివ్ కార్పొరేషన్ లో చైర్ పర్సన్ గా తన సేవలనందించింది. కార్పొరేషన్ నిర్వహించడానికి కష్టమైన తరుణంలో ఆమె పునరుద్ధరించడానికి విశేష కృషి చేసింది. గిరిజన కో-ఆపరేటివ్ కార్పొరేషన్ కు వ్యాట్ నుండి తప్పించడానికి ఆంధ్రప్రదేశ్ అప్పటి ముఖ్యమంత్రి వై.యస్. రాజశేఖరరెడ్డి ని ఒప్పించడంలో ఆమె విజయం సాధించింది. ఈ చర్య 4.5 మిలియన్ల గిరిజన కుటుంబాలకు ప్రయోజనం చేకూర్చింది. ఆమె రాజీవ్ గాంధీ సంక్షేమ సంఘం, రంపచోడవరం నకు వ్యవస్థాపక అధ్యక్షురాలు. ఈ సంస్థ లాభాపేక్ష లేని గిరిజన సంక్షేమం కోసం నిర్దేశించబడినది. ఆమె ఆంధ్ర ప్రదేశ్ శాసన సభ్యురాలిగా యల్లవరం శాసనసభ నియోజకవర్గం నుండి ఎన్నికై 1972 నుండి 1978 వరకు అన సేవలనందించింది.

నిర్వహించిన పదవులు
 ఏప్రిల్  2008 : రాజ్యసభ సభ్యురాలిగా ఎంపిక. 
 ఆగస్టు 2008- మే 2009 : గ్రామీణాభివృద్ధి కమిటీ సభ్యురాలు 
 ఆగస్టు 2008- మే 2009, సెప్టెంబరు 2009 తరువాత : గిరిజన వ్యవహారాల మంత్రిత్వ శాఖ లో కన్సల్టేటివ్ కమిటీ సభ్యురాలు 
 ఆగస్టు 2009 నుండి, ఆహారం , వినియోగదారుల వ్యవహారాలు, ప్రజా పంపిణీ వ్యవస్థ ల కమిటీ సభ్యురాలు.
 2010 నుండి, మెరైన్ ప్రొడక్ట్ ఎక్స్‌పోర్టు డవలెప్‌మెంటు అథారిటీ సభ్యురాలు 
 1972-78 : ఆంధ్ర ప్రదేశ్ శాసన సభ సభ్యురాలు.  
 2014 - 2020: ఆంధ్ర ప్రదేశ్ శాసన మండలి సభ్యురాలు.

మూలాలు

బయటి లింకులు
 Profile on Rajya Sabha website

భారత జాతీయ కాంగ్రెస్ నాయకులు
1946 జననాలు
తెలుగువారు
ఉస్మానియా విశ్వవిద్యాలయం పూర్వ విద్యార్ధులు
జీవిస్తున్న ప్రజలు
తూర్పు గోదావరి జిల్లాకు చెందిన మహిళా శాసనమండలి సభ్యులు
తూర్పు గోదావరి జిల్లా మహిళా రాజకీయ నాయకులు
తూర్పు గోదావరి జిల్లా నుండి ఎన్నికైన మహిళా శాసన సభ్యులు
తూర్పు గోదావరి జిల్లాకు చెందిన మహిళా రాజ్యసభ సభ్యులు